**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՐՏԻ 26-Ի ԹԻՎ 383-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1. Ընթացիկ իրավիճակը և իրավական ակտի ընդունման անհրաժեշտությունը**

 Նախագծի ընդունումը պայմանավորված է ՀՀ Զին­ված ուժերի կարիքների համար պատրաստվող վարորդի թեկնածու համարվող անձանց վարորդա­կան վկայականներ հատկացնելու նպատակով, վերջիններիս բժշկական հավատարմագրման համար անհրաժեշտ մասնագիտական խորհրդատվությունները և լաբորատոր-գործիքային ախտորոշիչ հետազոտությունները պետական պատվերի շրջանակներում անվճար կազմակերպելու հանգամանքով:

 Գործող իրավակարգավորմամբ վարորդական իրավունքի վկայական ունեցող և վարորդի թեկնածու համարվող անձանց տրանսպորտային միջոց վարելու նպատակով բժշկական հավատարմագրումը պահանջում է բժշկական հետազոտությունների և մասնագիտական խորհրդատվությունների իրականացում, որոնք իրականացվում են վճարովի հիմունքներով` ինչը լրացուցիչ ֆինանսական բեռ է զորակոչիկի ընտանիքի համար:

**2**. **Առաջարկվող կագավորումների բնույթը**

Որոշման նախագծի ընդունմամբ ՀՀ Զին­ված ուժերի կարիքների համար պատրաստվող վարորդի թեկնածու համարվող անձանց բժշկական հավատարմագրման նպատակով իրականացվող մասնագիտական խորհրդատվությունները և անհրաժեշտ լաբորատոր-գործիքային ախտորոշիչ հետազոտությունները կիրականացվեն պետական պատվերի շրջանակներում անվճար**:**

**3.** **Նախագծի մշակման գործընթացում ներգրավված ինստիտուտները և անձինք** Նախագիծը մշակվել է Առողջապահության նախարարության բժշկական օգնության քաղաքականության վարչության կողմից:

**4. Ակնկալվող արդյունքը**

Նախագծի ընդունմամբ կկարգավորվի ՀՀ Զին­ված ուժերի կարիքների համար պատրաստվող վարորդի թեկնածու համարվող անձանց վարորդա­կան վկայականներ հատկացնելու նպատակով բժշկական հավատարմագրման համար անհրաժեշտ մասնագիտական խորհրդատվությունների և լաբորատոր-գործիքային ախտորոշիչ հետազոտությունների պետական պատվերի շրջանակներում անվճար կազմակերպելու գործընթացը:

 **5. Նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացման կամ նվազեցման բացակայության մասին**

Նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախuերի և եկամուտների ավելացում կամ նվազեցում չի նախատեսվում:

**6.Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագիծը համապատասխան ռազմավարական փաստաթղթերի հետ կապը բացակայում է: